Document ID: 31992R3370

ΚΑΝΟΝΙΣΜΟΣ (ΕΟΚ) αριθ. 3370/92 ΤΗΣ ΕΠΙΤΡΟΠΗΣ της 24ης Νοεμβρίου 1992 για την τροποποίηση του κανονισμού (ΕΟΚ) αριθ. 579/92 για τον καθορισμό των λεπτομερειών εφαρμογής στους τομείς του κρέατος πουλερικών και των αυγών του καθεστώτος που προβλέπεται στις προσωρινές συμφωνίες συνδέσεως μεταξύ της Κοινότητας και της Πολωνίας, της Ουγγαρίας και της Τσεχικής και της Σλοβακικής Ομοσπονδιακής Δημοκρατίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας:
ότι οι λεπτομέρειες εφαρμογής στους τομείς του κρέατος πουλερικών και των αυγών του καθεστώτος που προβλέπεται στις προσωρινές συμφωνίες συνδέσεως μεταξύ της Κοινότητας και της Πολωνίας, της Ουγγαρίας και της Τσεχικής και Σλοβακικής Ομοσπονδιακής Δημοκρατίας καθορίστηκαν στον κανονισμό (ΕΟΚ) αριθ. 579/92 της Επιτροπής (1)-
ότι για τις αιτήσεις των πιστοποιητικών που έχουν υποβληθεί κατά την περίοδο από 1ης έως 10 Οκτωβρίου, οι εισαγωγές μπορούν να γίνουν από 23 Οκτωβρίου έως 20 Ιανουαρίου του επομένου έτους- ότι οι εισαγωγές με μειωμένες εισφορές που πραγματοποιούνται κατά τη διάρκεια της περιόδου από 1ης έως 20 Ιανουαρίου συμψηφίζονται με τις ανώτατες ποσότητες του τετάρτου τριμήνου και, συνεπώς, πρέπει να διατηρηθεί κατά τη διάρκεια της περιόδου αυτής ενιαίο ποσοστό μειώσεως λαμβάνοντας υπόψη, για το ποσό αυτό, το ποσοστό μειώσεως της εισφοράς που ισχύει κατά την υποβολή των αιτήσεων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 579/92 προστίθεται το ακόλουθο εδάφιο:
"Το ποσοστό μειώσεως της εισφοράς είναι εκείνο που ισχύει κατά τη διάρκεια της περιόδου υποβολής των αιτήσεων."
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Νοεμβρίου 1992.

Labels: 3
18
17